นายกฯ หวั่นกระทบกระบวนการยุติธรรม ขอสื่ออย่าเสนอข่าวเกินขอบเขต 
นายกฯ ขอเสนอข่าวอย่าขยายเกินขอบเขต หวั่นส่งผลกระทบเหยื่อ กระบวนการยุติธรรม ให้เป็นไปตามห้วงเวลาไม่เร่งรัดมากไป ยกปัญหาภาคเหนือทำสังคมไทยย้อนคิดดูเกิดอะไรกับวัฒนธรรมธรรมอันดีงาม ขอ ปชช.เมาไม่ขับ บอกนั่งดูทีวีเห็นข่าวใช้ความรุนแรงไล่ชก ยิงกันแล้วไม่สบายใจ,เมื่อวันที่ 12 พ.ค.60 พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) กล่าวในรายการ ศาสตร์พระราชา สู่การพัฒนาอย่างยั่งยืน ว่าวันนี้หลายเรื่องก็เสนอข่าวได้ แต่ไม่ควรขยายจนเกินขอบเขต จนทำให้ผู้คนนั้นเห็นเป็นเรื่องตลกไป เป็นเรื่องขำขันไป หรืออาจจะมีเหยื่อที่ถูกละเมิดสิทธิส่วนบุคคล กระบวนการยุติธรรมทำงานลำบาก ก็อยากให้เสนอข่าวที่เป็นความก้าวหน้า ในเรื่องของการติดตามผลการดำเนินคดีตามห่วงเวลาที่มีอยู่ เร่งรัดมากไปมันก็ไม่ดี ช้าเกินไปมันก็ไม่ได้ เพราะฉะนั้นก็ขอให้ช่วยกันเสนอ ช่วยกันประคับประคองให้สถานการณ์ภายในประเทศนั้นมีความสงบสุข มีความเข้าใจโดยทั่วกัน เสนอไปในด้านของความรุนแรงอย่างเดียวประชาชนก็เคยชิน ต่อไปมันก็ชินชาทั้งหมด เรื่องไม่ดีไม่ดีเหล่านี้มันก็เป็นเรื่องธรรมดาสังคมเป็นอย่างนี้เอง อย่างนี้มันก็ไม่ได้,พล.อ.ประยุทธ์ กล่าวต่อว่า เรามีอัตลักษณ์ของเรา เราต้องแก้ปัญหาด้วยอัตลักษณ์ของเราให้ได้วัฒนธรรมประเพณีอันดีงาม สังคม สุภาพสตรี ผู้หญิงและเด็ก เหล่านี้คือวัฒนธรรมประเพณีของคนไทยนั้น ได้ช่วยให้สังคมสงบสุขมานานแล้ว วันนี้มีการเปลี่ยนแปลงไปมากมาย ก็จะเห็นได้ว่ามีปัญหาในภาคเหนือของไทยอีกด้วย เพราะฉะนั้นต้องมาดูสิ่งเหล่านี้ว่า สังคมเราเกิดอะไรขึ้น,พล.อ.ประยุทธ์ กล่าวอีกว่า อีกเรื่องสำคัญก็คือ ในช่วงนี้ฝนตกบ่อย ถนนลื่น การใช้ความเร็ว การขับรถ การดื่มสุรา จะต้องระมัดระวังอย่างดื่มสุราขับรถโดยเด็ดขาด ตนขอให้พี่น้องประชาชนที่มีการเดินทาง ใช้รถใช้ถนนด้วยความระมัดระวังเป็นพิเศษ เอื้อเฟื้อเผื่อแผ่ซึ่งกันและกัน ตนเห็นในโทรทัศน์ก็ไม่สบายใจ ลงมาชกกัน ลงมายิงกันบ้าง หรือไม่ก็กระทบกระทั่งกันมันทำให้เกิดภาพ ลักษณ์ไม่ดีในสายตาของทั้งในคนไทยและในต่างประเทศ ความรุนแรงมันก็จะเกิดขึ้นไปบ่อยๆ มันก็จะเกิดขึ้นในมิติอื่นๆ อีกด้วย ช่วยกันระวังรักษาสุขภาพ โรคหวัดโรคปอดอะไรเหล่านี้ต้องช่วยกันระมัดระวัง
นายกฯ ขอเสนอข่าวอย่าขยายเกินขอบเขต หวั่นส่งผลกระทบเหยื่อ กระบวนการยุติธรรม ให้เป็นไปตามห้วงเวลาไม่เร่งรัดมากไป ยกปัญหาภาคเหนือทำสังคมไทยย้อนคิดดูเกิดอะไรกับวัฒนธรรมธรรมอันดีงาม ขอ ปชช.เมาไม่ขับ บอกนั่งดูทีวีเห็นข่าวใช้ความรุนแรง
รายการศาสตร์พระราชาฯ,รายการนายกฯ,นายกฯ,สื่อมวลชน,ข่าว